"Muzeu i së Ardhmes" - ekspozitë e re e fushatës së Marrëveshjes së Gjelbër të BE-së

10 shkurt 2022

“Muzeu i së ardhmes” tani është pjesë e ekspozitës së re si një tjetër sipërmarrje e përbashkët e Delegacionit të Bashkimit Evropian dhe Shtëpisë së Evropës Shkup. "Muzeu i së ardhmes" u krijua në nëntor 2021 me nisjen e fushatës "BE me TY" mbi Marrëveshjen e Gjelbër Evropiane dhe tani do të instalohet në East Gate Mall nga 10 shkurti deri më 07 mars 2022.

“Muzeu i së Ardhmes” u vendos si një kujtesë për atë që mund të humbasim gjatë jetës sonë për shkak të ndryshimeve klimatike dhe degradimit të mjedisit. Ekspozita e radhës sjell në jetë fushatën "Muzeu i së Ardhmes" dhe "BE me TY" për Marrëveshjen e Gjelbër Evropiane. Ekspozita, ashtu si vetë muzeu, përfshin jo vetëm gjërat më të rëndësishme në planet, si uji i pastër, ajri i pastër, bletët, por edhe disa bimë që kultivohen në vend, si domatja e njohur Jabuçar nga Maqedonia e Veriut dhe rrëqebulli i Ballkanit. Ekspozita do të qëndrojë e hapur deri më 7 mars 2022 dhe do të udhëtojë në të gjithë Maqedoninë e Veriut gjatë gjithë vitit 2022. "Muzeu i së Ardhmes" është gjithashtu i qasshëm në internet në <https://eugreendeal.mk/>.

Ekspozita është një tjetër në serinë e ekspozitave (që do të jenë) të organizuara nga Delegacioni i Bashkimit Evropian dhe Shtëpia e Evropës Shkupi në qendrën tregtare East Gate. Qëllimi i këtyre ekspozitave është afrimi i çështjeve me publikun, duke rritur ndërgjegjësimin për rëndësinë e tyre.

Bashkangjitur disa foto nga dita e parë e hapjes së ekspozitës.

Një aktivitet tjetër i rëndësishëm në kontekstin e ringjalljes së fushatës së Marrëveshjes së Gjelbër të BE-së është Konkursi #GreenFilm i organizuar nga Shtëpia e Evropës Shkup që i fton të rinjtë të prodhojnë filma të shkurtër në lidhje me çështjet e mjedisit jetësor. Janë punuar 21 filma të shkurtër, amator por novatorë, prej të cilëve 10 u shfaqën premierë në kinemanë “Frosina” në Qendrën Kulturore Rinore (e njohur ndryshe si MKC) më 10 shkurt. Filmi me metrazh të shkurtër fitues ishte ai i Leona Jarikut XXXX për të cilin fitoi një aparat fotografik profesionist, duke u stimuluar kështu që ta ndjekë më tej talentin e saj dhe duke vazhduar të jetë përfaqësuese e mbrojtjes së mjedisit.

Bashkangjitur disa foto nga mbrëmja e premierës dhe shpallja e fituesit.

Për më shumë informacion në lidhje me këtë deklaratë për shtyp, ju lutemi kontaktoni euinfo@euhouse.mk